ᱯᱮᱠᱤᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ

ᱯᱮᱠᱤᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱪᱤᱱ ᱨᱮᱭᱟᱜ ᱵᱮᱡᱤᱝ ᱨᱮ ᱢᱮᱱᱟᱜ ᱢᱤᱫᱴᱟᱝ ᱡᱟᱹᱛᱤᱭᱟᱹᱨᱤ ᱦᱚᱲ ᱠᱚ ᱞᱟᱹᱜᱤᱫ ᱢᱟᱨᱟᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ᱾  ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱪᱤᱱ ᱨᱮᱭᱟᱜ ᱥᱮᱪᱮᱫ ᱢᱚᱱᱛᱨᱤ ᱢᱟᱰᱮᱨ ᱟᱜ ᱥᱚᱦᱮᱫ ᱟᱨ ᱜᱚᱲᱚ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱱᱚᱶᱟ ᱫᱚ ᱥᱤᱼ9 ᱞᱤᱜᱽ ᱰᱚᱵᱚᱞ ᱯᱷᱟᱨᱥᱴ ᱠᱞᱟᱥ ᱤᱭᱩᱱᱤᱵᱷᱟᱨᱥᱤᱴᱤ ᱯᱞᱮᱱ, ᱢᱟᱨᱮᱱ ᱯᱨᱚᱡᱮᱠᱴ ᱙᱘᱕ ᱟᱨ ᱢᱟᱨᱮᱱ ᱯᱨᱚᱡᱮᱠᱴ ᱒᱑᱑ ᱨᱮᱭᱟᱜ ᱦᱤᱸᱥ ᱠᱟᱱᱟ᱾

᱑᱘᱙᱘ ᱥᱮᱨᱢᱟ ᱨᱮ ᱜᱩᱭᱟᱝᱥᱩ ᱥᱚᱢᱨᱟᱴ ᱨᱟᱡᱽ ᱟᱹᱨᱤ ᱵᱟᱛᱟᱣᱟᱜ ᱛᱟᱞᱟᱛᱮ ᱯᱮᱠᱤᱝ ᱨᱮᱭᱟᱜ ᱨᱟᱡᱽ ᱪᱟᱨᱴᱟᱨ ᱡᱮᱜᱮᱫᱵᱤᱨᱫᱟᱹᱜᱟᱲ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱᱟ ᱱᱚᱶᱟ ᱫᱚ ᱛᱤᱭᱟᱱᱡᱤᱱ ᱡᱮᱜᱮᱫᱵᱤᱨᱫᱟᱹᱜᱟᱲ ᱛᱟᱞᱢᱟ (᱑᱘᱙᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ) ᱛᱟᱭᱚᱢ ᱪᱤᱱ ᱨᱮᱭᱟᱜ ᱫᱚᱥᱟᱨ ᱢᱟᱨᱮᱱ ᱡᱮᱜᱮᱫᱵᱤᱨᱫᱟᱹᱜᱟᱲ᱾ ᱑᱙᱑᱒ ᱥᱮᱨᱢᱟ ᱨᱮᱭᱟᱜ ᱓ ᱢᱮ ᱪᱤᱱ ᱫᱤᱥᱚᱢ ᱥᱚᱨᱠᱟᱨ ᱯᱤᱠᱤᱝ ᱨᱮᱭᱟᱜ ᱤᱢᱯᱮᱨᱤᱭᱟᱞ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱧᱩᱛᱩᱢ ᱯᱤᱠᱤᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱚᱨᱟᱣ ᱨᱮᱭᱟᱜ ᱮ ᱦᱩᱠᱩᱢ ᱞᱮᱫᱟ᱾ ᱑᱙᱕᱒ ᱥᱮᱨᱢᱟ ᱨᱮ ᱫᱤᱥᱚᱢ ᱡᱟᱠᱟᱛ ᱵᱤᱨᱫᱟᱹᱜᱟᱲ ᱟᱨ ᱵᱤᱵᱷᱟᱜᱽ ᱠᱚ ᱵᱮᱱᱟᱣ ᱨᱩᱣᱟᱹᱲ ᱛᱟᱭᱚᱢ ᱯᱮᱠᱤᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱤᱭᱮᱱᱪᱤᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱢᱮᱥᱟ ᱞᱮᱱᱟ᱾  ᱮᱯᱨᱤᱞ ᱒᱐᱐᱐ ᱥᱮᱨᱢᱟ ᱨᱮ ᱢᱟᱨᱮᱱ ᱯᱮᱠᱤᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱟᱨ ᱵᱮᱡᱤᱝ ᱢᱮᱰᱤᱠᱮᱞ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱢᱤᱫ ᱠᱟᱛᱮ ᱱᱟᱶᱟ ᱯᱮᱠᱤᱝ ᱡᱮᱜᱮᱫ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱵᱮᱱᱟᱣ ᱞᱮᱱᱟ᱾

ᱯᱮᱠᱤᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱛᱩᱨᱩᱭ ᱜᱚᱴᱟᱝ ᱥᱮᱪᱮᱫ ᱛᱟᱞᱢᱟ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱢᱟᱹᱱᱢᱤ ᱥᱟᱬᱮᱥ, ᱥᱟᱶᱛᱟ ᱥᱟᱬᱮᱥ, ᱠᱟᱹᱣᱰᱤᱭᱟᱹᱨᱤ ᱟᱨ ᱢᱮᱱᱮᱡᱽᱢᱮᱱᱴ, ᱥᱟᱬᱮᱥ, ᱤᱱᱯᱷᱚᱨᱢᱮᱥᱟᱱ ᱴᱮᱠᱱᱚᱞᱚᱡᱤ ᱟᱨ ᱤᱧᱡᱤᱱᱤᱭᱟᱨᱤᱝ, ᱥᱟᱶᱛᱮ ᱦᱚᱲᱢᱚ ᱥᱟᱶᱟᱨ ᱥᱟᱬᱮᱥ᱾ ᱱᱚᱶᱟ ᱥᱟᱶᱛᱮ ᱕᱕ ᱜᱚᱴᱟᱝ ᱟᱥᱲᱟ ᱟᱨ ᱵᱤᱵᱷᱟᱜᱽ, ᱖᱐ ᱜᱚᱴᱟᱝᱠᱷᱚᱸᱫᱽᱨᱚᱱ ᱛᱟᱞᱢᱟ, ᱟᱨ ᱜᱮᱞ ᱜᱚᱴᱟᱝ ᱦᱟᱥᱯᱟᱛᱟᱞ ᱡᱚᱯᱲᱟᱣ ᱢᱮᱱᱟᱜᱼᱟ᱾   ᱒᱐᱑᱗ ᱥᱮᱨᱢᱟ ᱢᱩᱫᱨᱮ ᱯᱮᱠᱤᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱ ᱠᱟᱹᱢᱤᱭᱟᱹ  ᱢᱩᱫᱽᱨᱮ ᱪᱤᱱᱤᱡᱽ ᱮᱠᱟᱣᱩᱱᱴᱰᱤ ᱚᱯᱷ ᱥᱟᱭᱮᱱᱥ ᱨᱮᱱ ᱗᱖ ᱦᱚᱲ ᱥᱮᱪᱮᱫᱤᱭᱟᱹ, ᱪᱤᱱᱤᱡᱽ ᱮᱠᱫᱟᱰᱤᱢᱤ ᱚᱯᱷ ᱤᱝᱜᱤᱱᱡᱤᱨᱤᱝ ᱨᱮᱱ ᱑᱙ ᱦᱚᱲ ᱨᱟᱹᱥᱤᱭᱟᱹ ᱟᱨ ᱳᱣᱟᱞᱰ ᱮᱠᱟᱰᱮᱢᱤ ᱚᱯᱷ ᱥᱟᱭᱮᱱᱥ ᱨᱮᱭᱟᱜ ᱒᱕ ᱦᱚᱲ ᱨᱟᱹᱥᱤᱭᱟᱹ ᱥᱮᱞᱮᱫ ᱟᱠᱟᱱᱟ᱾